คุรุทวาราชนมอัสถาน

คุรุทวาราจนัมอัสถาน (อูรดู : گردوارہ جنم آسھن ; Gurdwara Janam Asthan) หรือคุรุทวารานานกานาสาหิบ (Gurdwara Nankana Sahib) เป็นคุรุทวาราสำคัญแห่งหนึ่งในศาสนา สร้างขึ้นตรงจุดที่ซึ่งเชื่อกันว่าเป็นที่เกิดของคุรุนานักเทพจี ศาสดาแห่งศาสนาซิกข์ ปัจจุบันเป็นส่วนหนึ่งของเมืองนานกานาซาฮิบ ราว 65 กิโลเมตรจากเมืองลาฮอร์ ในแคว้นปัญจาบ ประเทศปากีสถาน ชื่อเดิมของคุรุทวารานี้คือ ราอีโภอีกีตัลวัณฑี (Rāi Bhoi Kī Talvaṇḍī) ความสำคัญ คุรุทวาราจนัมอัสถานสร้างขึ้นตรงตำแหน่งที่เชื่อกันว่าคุรุนานักเกิดแก่บิดาของท่าน Mehta Kalu และมารดาของท่าน Mata Tripta ที่นี่เป็นหนึ่งในเก้าสถานที่แสวงบุญของชาวซิกข์ในนานกานาซาฮิบ ชาวซิกข์นิยมเดินทาง (ยาตรี; yatri) มาที่นี่เป็นส่วนหนึ่งของเส้นทางแสวงบุญในปากีสถานของศาสนาซิกข์ ประวัติ เชื่อกันว่าคุรุทวาราหลังแรกสร้างขึ้นในศตวรรษที่ 16 โดยหลานของคุรุนานัก บาบาดารัมจันท์ (Baba Dharam Chand) อาคารหลังปัจจุบันนั้นสร้างขึ้นโดยมหาราชารันจิต สิงห์ ในศตวรรษที่ 19 การสังหารหมู่เมื่อปี 1921 ชาวซิกข์ 86 รายถูกสังหารเมื่อ 20 กุมภาพันธ์ 1921 ในเหตุการณ์สังหารหมู่นานกานา หลังการเผชิญหน้าระหว่างผู้สนับสนุนของผู้บริหารคุรุทวารา มหันต์นารายัณทาส (Mahant Narayan Das) กับสมาชิกของกลุ่มปฏิรูป ขบวนการอกาลี (Akali movement) ซึ่งกล่าวอ้างว่าเขามีการโกงกินและความไม่เหมาะสมเชิงเพศ การรับรอง รัฐบาลปากีสถานได้ยกให้หมู่อาคารคุรุทวารานี้เป็นอนุสรณ์สถานมรดกที่ได้รับการปกป้อง (Protected Heritage Monuments) ของสำนักงานโบราณคดีแคว้นปัญจาบ (Archaeology Department of Punjab) ระเบียงภาพ ดูเพิ่ม คุรุทวาราดาร์บาร์ซาฮิบ กรตารปุระ (Gurdwara Darbar Sahib Kartarpur) - คุรุทวาราที่สร้างขึ้นบนตำแหน่งที่เชื่อว่าคุรุนานักเสียชีวิต Saka - The Martyrs of Nankana Sahib อ้างอิง วิกิมีเดียคอมมอนส์มีสื่อเกี่ยวกับ Gurdwara Janam Asthan, Nankana Sahib